EkBass/fiwiki-20250220-pages-articles huggingface dataset:
Johan Giesecke

Johan Giesecke (s. 9. syyskuuta 1949) on ruotsalainen lääkäri ja Karoliinisen instituutin emeritusprofessori. Giesecke on toiminut infektiolääkärinä muun muassa AIDS-potilaiden parissa. Giesecke on opiskellut Englannissa epidemiologiaa. Hän toimi vuosina 1995–2005 Ruotsin valtionepidemiologina. Giesecke on toiminut myös Maailman terveysjärjestössä WHO:ssa ja Euroopan tartuntatautien ehkäisykeskuksessa ECDC:ssä. Vuonna 2020 Giesecke toimi WHO:n ja Ruotsin kansanterveysviraston neuvonantajana. Hän vaikutti Ruotsin laumasuojaan pohjautuneen koronavirusstrategian valintaan. == Lähteet == Luokka:Ruotsalaiset lääkärit Luokka:Elävät henkilöt Luokka:Vuonna 1949 syntyneet
Mank

Mank on vuonna 2020 ensi-iltansa saanut yhdysvaltalainen elämäkerrallinen draamaelokuva, jonka on ohjannut David Fincher. Elokuvan nimiroolia näyttelee Gary Oldman. Muita rooleja näyttelee muun muassa Amanda Seyfried, Lily Collins, Arliss Howard, Tom Pelphrey, Sam Troughton, Ferdinand Kingsley, Tuppence Middleton, Tom Burke, Joseph Cross, Jamie McShane, Toby Leonard Moore, Monika Gossmann ja Charles Dance. Mank sai rajallisen teatterijulkaisun 13. marraskuuta 2020 Yhdysvalloissa ja se julkaistiin Netflixissä 4. joulukuuta 2020. Elokuva sai positiivisen vastaanoton kriitikoilta, jotka ylistivät Fincherin ohjausta, Messerschmidtin kuvausta, lavastusta, sekä Oldmanin ja Seyfriedin roolisuorituksia. Mank keräsi kymmenen Oscar- ehdokkuutta, eniten vuoden 2020 elokuvista. == Asetelma == Elokuva kertoo klassikkoelokuva Citizen Kanen (1941) tekemisestä. Se seuraa pääasiassa elokuvan käsikirjoittajaa, Herman J. Mankiewicziä. == Näyttelijät == == Arvosteluja == Helsingin Sanomat Juho Typpö Hufvudstadsbladet Martina Moliis-Mellberg == Lähteet == == Aiheesta muualla == * Luokka:Vuoden 2020 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset elämäkertaelokuvat Luokka:Yhdysvaltalaiset draamaelokuvat Luokka:David Fincherin ohjaamat elokuvat Luokka:Netflix- alkuperäiselokuvat Luokka:Elokuvat elokuvanteosta
Luukas Levänen

Luukas Levänen (s. 20. heinäkuuta 2000 Hyvinkää) on suomalainen pesäpalloilija, joka edustaa Superpesis-joukkue Hyvinkään Tahkoa. == Ura == Levänen on Hyvinkään Tahkon oma kasvatti. Hän teki Superpesis-debyytinsä 4. kesäkuuta 2019 kotona Kiteen Palloa vastaan. == Saavutukset == * B-poikien Itä–Länsi-ottelu (2018) == Muuta == Levänen valmistui ylioppilaaksi Hyvinkään yhteiskoulun lukiosta keväällä 2019. Hän on pelannut nuorempana jääkiekkoa. == Lähteet == Luokka:Vuonna 2000 syntyneet Luokka:Suomalaiset pesäpalloilijat Luokka:Elävät henkilöt Luokka:Hyvinkään Tahkon pelaajat
Mikrokytkin

Mikrokytkin on elektroninen kytkin, jonka tilan muutokseen tarvitaan vain pieni voima. Ne ovat hyvin kestäviä. Niitä käytetään mm. kolikkoautomaateissa. == Historia == Ensimmäisen mikrokytkimen kehitti Philip Kenneth McGall Freeportissa, Illinoisin osavaltiossa vuonna 1932, ollessaan töissä Burgess Battery Companyssä. Luokka:Kytkimet
Alvan Clark

Alvan Clark (8. maaliskuuta 1804 - 19. elokuuta 1887) oli yhdysvaltalainen muotokuvamaalari ja itseoppinut optikko. Testatessaan 18 1/2 tuuman kaukoputkea Clark löysi Siriuksen seuralaisen 1862. Suurin Clarkin valmistama objektiivi oli Yerkesin 40 tuuman linssi, joka edelleenkin on maailman suurin linssikaukoputken linssi. == Lähteet == == Aiheesta muualla == Luokka:Vuonna 1804 syntyneet Luokka:Vuonna 1887 kuolleet Luokka:Muotokuvamaalarit
Élena Tsagkrinoú

Élena Tsagkrinoú (, s. 16. marraskuuta 1994 Ateena, Kreikka) on kreikkalainen laulaja. Hän edusti Kyprosta vuoden 2021 Eurovision laulukilpailussa kappaleella "El diablo". === Ura === Vuonna 2013 Tsagkrinoú liittyi OtherView- nimiseen yhtyeeseen, mutta viiden menestyksekkään vuoden jälkeen, hän päätti aloittaa soolouransa. Vuonna 2018 hän julkaisi debyyttisinglensä nimeltä ”Páme ap' tin archí” (suom. ”Aloitetaan alusta”). Kappaleen ovat kirjoittaneet Dimítris Kontópoulos ja Níkos Moraḯtis. Debyyttisinglen julkaisemisen jälkeen Tsagkrinoú julkaisi myös monia muita kappaleita ja nousi kuuluisuuteen Kreikassa ja Kyproksella. Osalla Tsagkrinoún musiikkivideoista on miljoona katsojakertaa ja hänen on myös kuvailtu olevan yksi aikansa parhaimmista pop- laulajista Kreikassa. Vuosien varrella Tsagkrinoú on esiintynyt monilla musiikkifestivaaleilla Kreikassa ja Kyproksella. Hän on myös toiminut valmentajana Just The Two of Us -ohjelmassa ja juontajana The Voice of Greece -kilpailussa vuosina 2016 ja 2017.<ref name="elenatsagrinou/> 25\. marraskuuta Kyproksen televisioyhtiö CyBC ilmoitti, että Tsagkrinoú edustaisi maata vuoden 2021 Euroviisuissa kappaleella ”El diablo”. Kappaleen ovat kirjoittaneet Jimmy “Joker” Thornfeldt, Laurell Barker, Thomas Stengaard ja Oxa. === Yksityiselämä === Vuodesta 2017 lähtien Tsagkrinoú on ollut naimisissa kreikkalaisen rap- artistin Michális Fafalíksen (Mike) kanssa. == Diskografia == === Singlet === Vuosi Nimi Albumi Lisätietoja 2014 ”What You Want” rowspan="19" Osana OtherView-yhtyettä ”O gýros tou kósmou” () 2015 ”Dikaíosi” () (feat. Arva) ”Óla aftá pou niótho” () ”In The Club Bi**h” ”Se thélo tóra” () (feat. NiVo) 2016 ”Xaná” () ”Emeís mazí” () (feat. Goin' Through) 2017 ”Ásto se ména” () ”Tóra í poté” () 2018 ”Páme ap' tin archí” () Sooloura ”Summer Romance” ”Parádeisos” () ”Éla tin protochroniá” () (feat. SOK FM & Friends) 2019 ”San láva” () (feat. OGE) ”Lógia” () 2020 ”Amore” ”Páre me agkaliá” () (feat. Mike) 2021 ”El diablo” == Lähteet == Luokka:Kreikkalaiset laulajat Luokka:Kyproksen euroviisuedustajat Luokka:Vuoden 2021 euroviisuedustajat Luokka:Vuonna 1994 syntyneet Luokka:Elävät henkilöt
Aqča

Aqča () on kaupunki Afganistanin pohjoisosassa Džouzdžanin maakunnassa. ==Maantiede== Aqča sijaitsee Afganistanin Džouzdžanin maakunnassa keidasalueella Balkabjoen varrella. ==Historia== Aqča mainitaan historiallisissa lähteissä ensimmäisen kerran 1600-luvulla, jolloin paikalla oli pieni linnoitettu kylä. Sittemmin paikkakunta oli oman ubekkien kaanikuntansa keskus. Aqčan kaanikunta oli alisteinen Buharan kaanille. Aqčasta tuli osa Afganistania 1800-luvulla emiiri Dust Muhammad Khanin valtakaudella. Sen asukasluku oli vuonna 1845 arviolta 7 000–8 000. Sodat ja kapinointi aiheuttivat mittavia tuhoja alueella 1800-luvun jälkipuoliskolla. Heinäkuussa 1869 alueelle tehtiin erityisen tuhoisa ryöstöretki, jota seurasi nälänhätä. Vuonna 1886 Aqčaa kuvailtiin raunioituneeksi ja lähes kokonaan hylätyksi kaupungiksi. Kaupunki toipui kuitenkin seuraavan vuosisadan alussa, kun Venäjän ja Neuvostoliiton hallistemista osista keski-Aasiaan tuli uzbekki- ja turkmeenipakolaisia. Vuonna 1956 alettiin rakentaa uutta ruutukaavan mukaista kaupunginosaa, josta muodostui kaupungin palvelu- ja liikekeskusta. ==Väestö== Kaupungin asukakat ovat pääasiassa tukrmeeneja ja uzbekkeja. Perinteisesti kaupungissa on käyty kauppaa viljalla, lampailla ja hevosilla. Aikanaan kaupunki ja etenkin sen basaari houkuttelivat myös matkailijoita. ==Lähteet== Luokka:Afganistanin kaupungit
El diablo (Élena Tsagkrinoún kappale)

El diablo on kreikkalaisen laulajan Élena Tsagkrinoún esittämä kappale, jolla hän edusti Kyprosta vuoden 2021 Eurovision laulukilpailussa, Rotterdamissa. Kappale kilpaili Euroviisujen finaalissa, jossa se sai 94 pistettä ja saavutti sijan 16. == Lähteet == Luokka:Kyproksen euroviisuedustuskappaleet Luokka:Vuoden 2021 euroviisuedustuskappaleet
Arnold R. Klemola

Arnold Richard Klemola (20. helmikuuta 1931 Pomfret, Connecticut – 5. tammikuuta 2019 Santa Cruz, Kalifornia) oli yhdysvaltalainen Lickin observatoriossa työskennellyt tähtitieteilijä.In Memoriam: Arnold Klemola (1931–2019), UC Santa Cruz Newscenter 17.1.2019 Arnold Klemolan vanhemmat olivat Leona ja Uuno Klemola. Hän opiskeli tähtitiedettä Indianan yliopistossa ja hän väitteli tohtoriksi Berkeleyn yliopistossa 1962. Valmistuttuaan hän työskenteli tähtitieteilijänä Argentiinassa vuoteen 1967 saakka jolloin hän liittyi Lickin observatorion henkilökuntaan. Klemola jäi eläkkeelle 1992 mutta hän jatkoi tutkimustyötään aina vuoteen 2018 saakka. Klemola oli erikoistunut tähtien aseman ja liikkeiden tarkkuusmittaukseen. Hän mittasi yhdessä Robert Hansonin ja Burton Jonesin kanssa 300 000 Linnunradan tähden ominaisliikkeet ja noin 70 000 galaksin sijainnin. Klemola löysi 16 asteroidia, kahdeksan niistä yhdessä tähtitieteilijä Carlos Ulrrico Cescon kanssa. Hän löysi myös jaksollisen komeetan 68P/Klemola. Asteroidi 1723 Klemola on nimetty Arnold Klemolan ja URSAn Turun osaston sihteerin Irja Klemolan mukaan. == Klemolan löytämiä asteroideja == Tähdellä merkityt yhdessä Carlos Ulrrico Cescon kanssa 1770 Schlesinger 10. toukokuuta 1967 * 1829 Dawson 6. toukokuuta 1967 * 1934 Jeffers 2. joulukuuta 1972 1991 Darwin 6. toukokuuta 1967 * 2014 Vasilevskis 2. toukokuuta 1973 2131 Mayall 3. syyskuuta 1975 2179 Platzeck 28. kesäkuuta 1965 2202 Pele 7.syyskuuta 1972 2261 Keeler 20. huhtikuuta 1977 2308 Schilt 6. toukokuuta 1967 * 2370 van Altena 10. kesäkuuta 1965 2504 Gaviola 6. toukokuuta 1967 * 3712 Kraft 22. joulukuuta 1984 5757 Tichá 6. toukokuuta 1967 * 8128 Nicomachus 6. toukokuuta 1967 * 10450 Girard 6. toukokuuta 1967 * == Lähteet == Luokka:Yhdysvaltalaiset tähtitieteilijät Luokka:Amerikansuomalaiset henkilöt Luokka:Vuonna 1931 syntyneet Luokka:Vuonna 2019 kuolleet
Chiltonin piirikunta

Chiltonin piirikunta on piirikunta, joka sijaitsee Alabamassa, Yhdysvalloissa. Se perustettiin 30. joulukuuta 1868 ja sen pääkaupunki on Clanton. Piirikunnan väkiluku vuonna 2019 oli 44 428 asukasta, joista hieman yli puolet on naisia. Väestötiheys on 63 asukasta neliökilometrillä. == Väestö == Väkiluku vuonna 2019 Chiltonin piirikunnassa oli 44 428 asukasta. Asukasluku on ollut nousussa vuodesta 2015 lähtien ja kahta vuotta lukuun ottamatta vuodesta 1980 lähtien. Piirikunnassa on 16 761 kotitaloutta, joista 78 % omistaa tietokoneen. 89,3 % yhden vuoden täyttäneistä asukkaista asuu nyt samassa talossa kuin vuosi sitten piirikunnassa. 17,1 % asukkaista on yli 65-vuotiaita ja 23,8 % alle 18-vuotiaita. Sotaveteraaneja piirikunnassa on 2 699 ja 4,5 % väestöstä on syntynyt ulkomailla. Piirikunnan asukkaat äänestävät yleensä republikaaneja. Republikaanien presidenttiehdokas vuoden 2016 vaaleissa, Donald Trump, sai 82,1 % äänistä piirikunnassa. == Lähteet == Luokka:Alabaman piirikunnat
Carl Keenan Seyfert

Carl Keenan Seyfert (1911–1960) oli yhdysvaltalainen tähtitieteilijä. Seyfert tunnetaan Mount Wilsonilla 1943 löytämistään spiraaligalakseista, jotka ominaisuuksiltaan muistuttavat hieman kvasaareita. Näitä galakseja kutsutaan nykyisin Seyfertin galakseiksi. == Lähteet == Luokka:Yhdysvaltalaiset tähtitieteilijät Luokka:Vuonna 1911 syntyneet Luokka:Vuonna 1960 kuolleet
Heliokles I

Heliokles I (, ) oli vuosina 145–135 eaa. hallinnut kreikkalais-baktrialaisen kuningaskunnan hallitsija ja valtakunnan viimeinen kreikkalainen kuningas. Valtakunta tuhoutui jue zhien paimentolaiskansan hyökkäyksissä. Heliokles I tunnetaan lähinnä hänen lyöttämiensa kolikoiden kautta. == Hallitsijana == Heliokles I oli Hindukušin pohjoispuolella sijainneen kreikkalais- baktrialaisen kuningaskunnan hallitsija suurin piirtein vuodesta 145 ennen ajanlaskun alkua vuoteen 130 eaa. Heliokles I tunnetaan lähinnä hänen lyöttämiensa kolkoiden kautta. Kolkot lyötiin kreikankielisin tekstein. Valtakunnan kreikkalaiset hallitsijat olivat Aleksanteri Suuren seuraajia, joista Heliokles jäi viimeiseksi. Heliokles I:n valakaudella hänen valtakuntansa oli kuitenkin hänen edeltäjiään huomattavasti pienempi ja käsitti vain Baktrian lounais- ja eteläosat. Kreikkalais-baktrialaisen kuningaskunnan tarinan päättivät jue zhien paimentolaiskansan hyökkäykset. Jue zhien sotaretki tunnetaan esimerkiksi kreikkalaisen Ai Khanumin kaupungin tuhoutumisen kautta. Paimentolaisten muuttoliike länteen mainitaan myös historiallisissa kiinalaisissa lähteissä. Amudarjan varrella Ai Khanum lienee tuhottu vuonna 145 heti, kun Eukratides I:n oli murhattu poikansa Eukratides II:n toimesta vuonna 145 eaa. Heliokles I kukistui kreikkalais-baktrialaisista hallitsijoista viimeisenä. Jue zhit olivat vuoteen 130 eaa. mennessä vallanneet koko kreikkalaisen kuningaskunnan alueen. Jue zhit lyöttivät sittemmin omia kolikoitaan, jotka olivat aikaisempien kreikkalaisten hallitsijoiden, kuten Heliokleksen kolikoiden jäljitelmiä. Heliokles II oli indokreikkalainen halltisija Hindukušin eteläpuolella. Hänen kolikkonsa voidaan erottaa Heliokles I:n kolikoista niiden kaksikielisistä (kreikka ja prakrit) teksteistä. == Lähteet == Luokka:Kreikkalais-baktrialainen kuningaskunta Luokka:Kuninkaat Luokka:Ennen ajanlaskun alkua syntyneet Luokka:Ennen ajanlaskun alkua kuolleet
David Edward Hughes

David Edward Hughes (1831–1900) oli brittiläis-yhdysvaltalainen keksijä. Kirjainlennättimen keksijä Hughes kehitti 1878 erittäin herkän mikrofonin, joka perustui kosketusvastukseen. Kun virta kulki kevyesti kärkensä varassa lepäävän grafiittisauvan kautta, pienetkin värähtelyt muuttivat voimakkaasti kosketuskohdan vastusta ja samalla sen läpi kulkevaa virtaa. Hughes olikin ensimmäinen, joka käytti sanaa mikrofoni, koska äärimmäisen heikotkin äänet tulivat sen kautta kuuluviin. == Lähteet == == Aiheesta muualla == Luokka:Brittiläiset keksijät Luokka:Yhdysvaltalaiset keksijät Luokka:Vuonna 1831 syntyneet Luokka:Vuonna 1900 kuolleet
Henry Raby

Henry James Raby (26. syyskuuta 1827 - 13\. helmikuuta 1907) oli brittiläinen meriupseeri ja ensimmäinen maan korkeimman sotilasansiomitalin Viktorian ristin vastaanottanut henkilö. Hän jäi eläkkeelle lippueamiraalina. Raby syntyi Boulognessa Ranskassa. Hänen isänsä oli Arthur Turnour Raby, joka oli kotoisin Llanellystä Walesista. Hän astui palvelukseen laivastossa vuonna 1845 HMS Monarchilla, ja vuonna 1850 hän sai upseerin viran luutnanttina. Tämän jälkeen hän jatkoi palvelustaan HMS Waspilla länsi-Afrikan rannikolla aina Krimin sodan syttymiseen asti. Krimin sodassa Raby palveli Mustanmeren rintamalla. Lokakuusta 1854 syyskuuhun 1855 hän oli laivaston prikaatin mukana juoksuhaudoissa sillanpääasemassa. 18. kesäkuuta 1855 hän oli mukana Redanin taistelussa, missä hän pelasti kolmen muun miehen kanssa 57. jalkaväkirykmentin sotilaan, jota oli ammuttu molempiin jalkoihin. Kapteeni Stephen Lushington suositteli kaikille tekoon osallistuneille Viktorian ristiä. Raby julkistettiin mitalin saajaksi 24. helmikuuta 1857, ja hän otti sen vastaan 26. kesäkuuta samana vuonna. Kiinnittäessään mitalia Rabyn rintaan kuningatar Viktoria tarinan mukaan vahingossa lävisti tämän vaateparren niin, että mitalin piikki iskeytyi tämän rintaan.Brazier 2010, s. 304 Raby palveli Krimin sodan jälkeen jälleen länsi-Afrikassa vuosina 1859-1862, jolloin hän haavoittui ainakin kerran. Ansiokkaasta palveluksestaan hän sai vuonna 1862 ylennyksen kommodoriksi. Samana vuonna hän avioitui eversti Watkin Forsterin tyttären Judithin kanssa. Vuosina 1868-1871 hän toimi Kiinan laivastoasemalla HMS Adventuren komentajana. Hän jäi eläkkeelle aktiivipalveluksesta vuonna 1877, minkä jälkeen hänet ylennettiin vielä lippueamiraaliksi seuraavana vuonna. Eläkkeellä hän osallistui laajalti hyväntekeväisyystoimintaan. Raby kuoli 13. helmikuuta 1907 kotonaan Southseassa, ja hänet haudattiin Highland Roadin hautausmaalle Portsmouthissa. Hänen Viktorian ristinsä on nykyään Imperial War Museumin kokoelmissa Lontoossa. == Kunnianosoitukset ja arvonimet == Viktorian ristin lisäksi Rabylle myönnettiin Krimin sodassa Ranskan kunnialegioonan jäsenyys sekä sardinialaisia ja turkkilaisia mitaleita. Vuonna 1875 hänestä tuli Bathin ritarikunnan jäsen arvolla Companion. == Lähteet == * === Viitteet === Luokka:Bathin ritarikunta Luokka:Brittiläiset amiraalit Luokka:Vuonna 1827 syntyneet Luokka:Vuonna 1907 kuolleet
Pseudotrapelus sinaitus

Pseudotrapelus sinaitus on agamien heimoon kuuluva liskolaji. Sitä esiintyy Egyptin Siinaissa, Israelissa, Jordanissa, Saudi-Arabiassa ja Syyriassa. == Ulkonäkö ja koko == Pseudotrapelus sinaitus on yleensä ruskea, mutta lisääntymisaikaan se tai osa siitä muuttuu kirkkaan siniseksi. Häntä mukaan lukien se on 18 senttimetriä pitkä. == Ravinto == Laji syö hyönteisiä, enimmäkseen muurahaisia. == Lisääntyminen == Uros hankkiutuu näkyvälle paikalle ja kommunikoi silmänliikkein ja pään nyökytyksin. Kun lisääntyminen on tapahtunut, naaras munii viidestä yhdeksään noin puolentoista senttimetrin mittaista munaa. == Lähteet == Luokka:Agamat
Led Zeppelin United Kingdom Tour 1968

United Kingdom Tour 1968 on Led Zeppelin-yhtyeen ensimmäinen konserttikiertue Yhdistyneessä kuningaskunnassa. Joitakin näistä esityksistä tehtiin nimellä "New Yardbirds". Kiertueesta ei ole tarkkaa settilistaa olemassa. ==Kiertuepäivät== Päivä Kaupunki Maa Tapahtumapaikka 4\. lokakuuta 1968 Newcastle upon Tyne Englanti Mayfair Ballroom 15\. lokakuuta 1968 Surrey University of Surrey 17\. lokakuuta 1968 Wolverhampton Lafayette Club 18\. lokakuuta 1968 Lontoo Marquee Club 19\. lokakuuta 1968 Liverpool Liverpoolin yliopisto 25\. lokakuuta 1968 Guildford University of Surrey 26\. lokakuuta 1968 Ewell Ewell Technical College 9\. marraskuuta 1968 Lontoo Roundhouse 16\. marraskuuta 1968 Manchester College of Technology 23\. marraskuuta 1968 Sheffield Sheffieldin yliopisto 29\. marraskuuta 1968 Richmond Crawdaddy Club 10\. joulukuuta 1968 Lontoo Marquee Club 13\. joulukuuta 1968 Canterbury Bridge Place Country Club 16\. joulukuuta 1968 Bath Bath Pavilion 19\. joulukuuta 1968 Exeter Civic Hall 20\. joulukuuta 1968 Lontoo Wood Green Fishmongers Hall Luokka:Vuoden 1968 konserttikiertueet Luokka:Led Zeppelin
Sotilaskuljetushelikopteri

Sotilaskuljetushelikopteri on helikopteri, joka on armeijan käytössä. Sillä kuljetetaan sotilaita. Lähes jokainen sotilaskuljetushelikopteri on jossain määrin panssaroitu. Vahvin panssari on ohjaamon, moottoreiden, vaihteiston ja polttoainesäiliöiden päällä. == Sotilaskuljetushelikopterimalleja == * Bell UH-1 Iroquois * NHIndustries NH90 * Mil Mi-4 *
Karl Viktor Hjalmar af Forselles

Karl Viktor Hjalmar af Forselles (28. elokuuta 1830 Elimäki – 11. tammikuuta 1881 Helsinki) oli suomalainen juristi ja valtiopäivämies. Af Forsellesin vanhemmat olivat tilanomistaja, majuri Fredrik Johan Ulrik af Forselles ja Ulrika Charlotta Möllersvärd. Hän oli kadetti Haminan kadettikoulussa 1841–1845, tuli ylioppilaaksi 1848 ja suoritti tuomarintutkinnon 1854. Varatuomarin arvon af Forselles sai 1858. Valmistuttuaan hänestä tuli Turun hovioikeuden ylimääräinen notaari 1854 ja sitten senaatin oikeusosaston ylimääräinen kopisti 1855, senaatin prokuraattorintoimituskunnan kopisti 1860 ja kanslisti 1861–1879. Af Forselles oli aatelissäädyssä edustaja valtiopäivillä 1863–1864, 1867, 1872 ja 1877–1878.Yrjö Kotivuori, Ylioppilasmatrikkeli 1640–1852: Karl Viktor Hjalmar af Forselles. Verkkojulkaisu 2005. Viitattu 25.11.2020.Adelswapen-Wiki: Adliga ätten af Forselles nr 2018, taulu 5. Viitattu 25.11.2020. Kenraali, senaattori Edvard Gustaf af Forselles ja everstiluutnantti, metsähallituksen pääjohtaja Alexander af Forselles olivat Karl Viktor Hjalmar af Forsellesin veljiä. ==Lähteet== Luokka:Suomalaiset juristit Luokka:Suomalaiset aateliset Luokka:Suomen suuriruhtinaskunnan virkamiehet Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1830 syntyneet Luokka:Vuonna 1881 kuolleet
Baraki Barak

Baraki Barak () on kylä Afganistanissa Logarin maakunnassa. Se tunnetaan lähinnä iranilaisen ormurin kielen viimeisenä puhumapaikkana Afganistanissa. Omurinkielinen paikannimi kylälle on Grām, eli suomeksi yksinkertaisesti kylä. Baraki Barak sijaitsee Afganistanin Logarin maakunnassa noin 80 kilometriä Kabulista etelään. Baraki Barak on myös nimi suuremmalle piirikunnalle, joka käsittää myös Baraki Barakin kylän. Kylän vierestä kulkee tie, joka yhdistyy suurempaan Kabulin ja Ghaznin, sekä Kabulin ja Gardizin väliseen tiehen. Itse kylä on rakennettu ajatellen sen puolustusta. Alue tunnetaan levottomuudestaan. Se voidaan jakaa kolmeen osaan. tadžikkityyliseen kapeiden kujien limittämään suurempaan osaan, viereiseen pienempään paštutyyliseen osaan, joka käsittää muurein ympäröityjä maataloja ja basaariin kylän vieressä. Kylää ei ole merkitty vanhempiin 1800-luvun brittien valmistamiin karttoihin. Sen sijaan niissä mainitaan viereinen Baraki Rajan kylä. Kylän asukkaat ovat ormureja. Osa heistä puhuu edelleen iranilaista ormurin kieltä, mutta suurin osa on sulautunut persiankielisiin tadžikkeihin. Baraki Barakin omurin puhujat ovat afganistanin viimeisiä. Pientä kieltä puhutaan myös Kanigramissa Pakistanin Waziristanissa. ==Lähteet== Luokka:Afganistanin kaupungit
Karl Gustaf Johan Mellin

Karl Gustaf Johan Mellin (25. huhtikuuta 1831 – 9. heinäkuuta 1865 Helsinki) oli suomalainen vapaaherra, juristi ja valtiopäivämies. Mellinin vanhemmat olivat tullinhoitaja, vapaaherra Berndt Gustaf Mellin ja Fredrika Gustava Lilljebrunn. Hän tuli ylioppilaaksi 1848 ja suoritti tuomarintutkinnon 1855, varatuomarin arvon hän sai 1858. Mellinillä oli opiskeluaikana matkastipendi Moskovaan 1850–1853. Valmistuttuaan hänestä tuli Turun hovioikeuden ylimääräinen notaari 1855 ja vielä samana vuonna senaatin prokuraattorintoimituskunnan kopisti ja kanslisti 1860, sitten senaatin oikeusosaston kopisti 1861 ja kanslisti 1863. Mellin oli aatelissäädyssä edustaja valtiopäivillä 1863–1864.Yrjö Kotivuori, Ylioppilasmatrikkeli 1640–1852: Karl Gustaf Johan Mellin. Verkkojulkaisu 2005. Viitattu 25.11.2020.Adelswapen-Wiki: Friherrliga ätten Mellin nr 92, taulu 9. Viitattu 25.11.2020. ==Lähteet== Luokka: Suomalaiset juristit Luokka: Suomalaiset aateliset Luokka: Suomen suuriruhtinaskunnan virkamiehet Luokka: Suomen suuriruhtinaskunnan aatelissäädyn valtiopäivämiehet Luokka:Vuonna 1831 syntyneet Luokka:Vuonna 1865 kuolleet
Justus Friedrich Wilhelm Zachariae

Just(us) Friedrich Wilhelm Zachariae (Zachariä) (1726–1777) oli saksalainen runoilija. Zachariae opiskeli lakia Göttingenissä, mutta harrastukset veivät hänet pian runouden pariin. Tunnetuin on Der Renommist (1744), koominen eepos ylioppilaselämästä. Koomisia sankarirunoelmia ovat Phaeton, Das Schnupftuch, Lagosiade ja Murner in Hölle. Zachariae nimitettiin 1761 kaunotaiteiden professoriksi Carolinumiin Braunschweigissa. Hänen kääntämäänsä John Miltonin teosta Kadotettu paratiisi ei ole pidetty kovin onnistuneena.Zachariä, Just Friedrich Wilhelm. Tietosanakirja osa 10. Tietosanakirja-osakeyhtiö 1917Zachariæ, Just Friedrich Wilhelm, Nordisk familjebok 33. 1922 Zachariae opiskeli Leipzigissa ja Göttingenissä, oli vuodesta 1748 opettajana Braunschweigin Collegium Carolinumissa ja vuodesta 1761 kirjallisuuden professori. Hänet ylennettiin 1775 kanonikukseksi Braunschweigin Cyriak- hiippakuntaan. Kirjailijana Zachariae aloitti Gottschedin suuntauksen linjalla, mutta liittyi pian leipzigilaisiin kirjailijoihin, joiden äänitorvena oli Bremer Beiträge. Hän sai nimeä Boileaun ja Popen tyylisillä koomisilla eepoksilla. Popen tavoin hän liitti niihin henkiolentoja ja allegorioita, mutta vähemmän onnistuneesti. Zachariaen ensimmäinen ja aiheeltaan paras eepos, aleksandriinimittaan kirjoitettu Der Renommist (1744), kuvaa havainnollisesti silloista opiskelijaelämää. Das Schnupftuch (1761) kuvaa ylhäisöelämää, kuten myös Phaeton (1754), joka on heksametriä, samoin kuin Murner in der Hölle (1757). Heksametrillä kirjoitettu Die Tageszeiten (neljä laulua, 1755) noudattaa James Thomsonin The Seasonsia. Kansantarinoita muistuttavat Fabeln und Erzählungen in Burkhard Waldis Manier (1771) ja pari satua (1772). Zachariaen Poetische Schriften ilmestyivät 1763–1765. == Lähteet == ==Aiheesta muualla== Luokka:Saksalaiset runoilijat Luokka:Saksankieliset kirjailijat Luokka:Vuonna 1726 syntyneet Luokka:Vuonna 1777 kuolleet
Tufanbeyli

Tufanbeyli on pieni kaupunki ja piirikunta Adanan maakunnassa, Turkissa. Vuonna 2019 Tufanbeylin väkiluku oli 17 102.https://www.citypopulation.de/en/turkey/adana/ Tufanbeylistä on 196 kilometriä kaupunkiin Adanaan. Tufanbeylin naapureita ovat Sariz pohjoisesta, Göksun idästä, Saimbeyli etelästä, Develi lounaasta ja Tomarza lännestä. Tufanbeylin kesät ovat kuivia ja lämpimiä, talvet pakkasia ja pilvisiä.https://weatherspark.com/y/99863/Average-Weather-in-Tufanbeyli- Turkey-Year-Round == Lähteet == == Aiheesta muualla == Luokka:Adanan maakunnan piirikunnat
Misawa

Misawa () on Japanin kaupunki Honshūn saarella Tōhokun alueella Aomorin prefektuurissa. Se sijaitsee Tyynenmeren rannikolla prefektuurin itäosassa. Lännessä kaupungin alue rajautuu Ogawarajärveen. Misawassa on 39 273 asukasta (syyskuussa 2020) ja sen pinta-ala on 119,87 neliökilometriä. Vielä Edo- kaudella 1600–1800-luvuilla nykyisen kaupungin aluetta käytettiin hevosten laidunmaana. Toisen maailmansodan aikaan vuonna 1941 sinne perustettiin lentotukikohta, joka siirtyi sodan jälkeen Yhdysvaltain ilmavoimien käyttöön. 1950-luvun lopulta lähtien Misawan lentotukikohtaa on käyttänyt myös Japanin itsepuolustusilmavoimat. Kaupunkioikeudet Misawa sai vuonna 1958. 1960-luvulla sinne alkoi sijoittua teollisuutta. Maanviljelyä alueella on historiallisesti vaikeuttanut kylmä yamase-tuuli. Misawalla on pitkä, jo lentotukikohtaa edeltävä kytkös ilmailun historiaan: vuonna 1931 kaupungin rannikolta lennettiin Miss Veedol -koneella ensimmäinen välilaskuton Tyynenmeren ylittänyt lento. Kaupungissa toimiikin Misawan ilmailu- ja tiedemuseo. Muita nähtävyyksiä ovat esimerkiksi taiteilija Shūji Terayaman muistomuseo ja kaupungin rajalla sijaitseva Komaki-onsenin kuuma lähde. Misawaa palvee Aoimori-rautatien Aoimori-rautatielinja. Kaupungista on säännöllisiä lentoyhteyksiä Tokioon, Osakaan ja Sapporoon. == Kuvia == Tiedosto:Aoimori Railway Misawa Station Misawa Aomori pref Japan03n.jpg|Misawan rautatieasema Tiedosto:151101 Hoshino Resort Aomoriya Misawa Aomori pref Japan01s3.jpg|Hoshino Resort Aomoriya Tiedosto:151101 Odanainuma Misawa Aomori pref Japan01s3.jpg|Odanainumajärvi Tiedosto:151101 Shuji Terayama Museum Misawa Aomori pref Japan03s3.jpg|Shūji Terayaman museo == Lähteet == == Aiheesta muualla == * Kaupungin internetsivut Luokka:Aomorin prefektuurin kaupungit
Ingolf Wunder

Ingolf Wunder (s. 8. syyskuuta 1985 Klagenfurt) on itävaltalainen pianisti.Ingolf Wunder AllMusic Wunder aloitti 4-vuotiaana viulunsoiton, mutta siirtyi sitten pianoon. Käytyään konservatorioissa Klagenfurtissa ja Linzissä hän aloitti opiskelun Wienin musiikin ja esittävien taiteiden yliopistossa. Wunder debytoi 14-vuotiaana Wiener Konzerthausissa ja esitti kaksi vuotta myöhemmin Sergei Prokofjevin kolmannen pianokonserton Théâtre des Champs- Élyséesissä. Vuonna 2010 Wunder sai toisen palkinnon kansainvälisessä Frédéric Chopin -pianokilpailussa, jossa sai myös palkinnot parhaasta konserttoesityksestä ja parhaasta poloneesifantasian esityksestä. Tammikuussa 2011 Wunder solmi eksklusiivisen levytyssopimuksen Deutsche Grammophonin kanssa. Samana vuonna hän kiersi Japanissa Antoni Witin johtaman Varsovan filharmonisen orkesterin kanssa. Hän on esiintynyt myös eri Euroopan maissa, Israelissa, Kiinassa, Koreassa, Taiwanilla, Yhdysvalloissa ja Etelä- Amerikassa.Ingolf Wunder The Fryderyk Chopin Institute == Lähteet == Luokka:Itävaltalaiset pianistit Luokka:Vuonna 1985 syntyneet Luokka:Elävät henkilöt
Avalokiteshvara

Avalokiteshvara (), tai Avalokiteśvara, on varsinkin tiibetinbuddhalaisuudessa tunnettu bodhisattva, joka on Buddhan myötätunnon ruumiillistuma. Mahayana- traditiossa Avalokiteshvaran katsotaan antaneen lupauksen kuunnella kaikkien tuntevien olentojen rukouksia ja huolia. Avalokiteshvara myös on päättänyt siirtää omaa buddhaksi tulemistaan tästä syystä auttaakseen kaikkia olentoja saavuttamaan nirvanan. Vajrayanassa Avalokiteshvara on joko aikaisemman maailman myötätuntoinen munkki tai sitten itse myötätunnon ruumillistuma. Theravadabuddhalaisuudessa Avalokiteshvaralle ei anneta juurikaan tilaa. Tiibetinbuddhalaisuuden mukaan Avalokiteshvara edustaa myötätuntoa samalla tavalla kuin vajrayanassakin. Padmasambhavan väitetään ennustaneen Avalokiteshvaran ruumillistumisen hengellisen johtajan ja suuren opettajan, eli laman, muodossa. Dalai-lamaa pidetään tiibetinbuddhalaisuudessa Avalokiteshvaran ruumiillistumana. == Nimet == Nimitys Avalokiteshvara on sanskritia ja tarkoittaa kutakuinkin "herra, joka valvoo" tai "herra, joka katsoo perään". Avalokiteshvara tunnetaan muutamalla muullakin nimellä. Näistä tyypillisimmät ovat: Nimi Alkuperäiskieli Merkitys Huom. Avalokita sanskrit Kaikkinäkevä Kannon (観音) japani Lokanata sanskrit Maailman herra Lokeshvara sanskrit Universaali maailman herra Mahakarunika sanskrit Suuri myötätunto Guanyin (觀音) kiina "Myötätunnolla alas katsova herra" tai "hän, joka havaitsee äänet" Chenrezig (སྤྱན་རས་གཟིགས་) tiibet Aina näkevät silmät Quán thê âm vietnam Buddha, joka havaitsee äänet == Ikonografia == Avalokiteshvaran kuvaukseen kuuluvat joko tuhat kättä tai yhdettoista kasvot, tai molemmat. Legendan mukaan yksitoista kasvoa saivat alkunsa siitä, kun Avalokiteshvara suri kaikkia maailman olentoja, jotka tarvitsisivat apua valaistumiseensa. Suru sai hänen päänsä halkeamaan, jolloin toinen bodhisattva, Amitabha, loi jokaisesta haljenneesta pään kappaleesta Avalokiteshvaralle uudet kasvot. Tuhat kättä tulivat legendan mukaan myös Amitabhalta, jotta Avalokiteshvaralla olisi tarpeeksi käsipareja auttaakseen kaikkia olentoja. Joissain kuvauksissa jokaisessa kädessä on myös silmä.. == Galleria == Tiedosto:A thangka (religious painting), School of Traditional Arts, Thimphu.jpg|Bhutanilainen thangka-maalaus nelikätisestä Avalokiteshvarasta. Tiedosto:Thousand Armed Avalokitesvara - Guanyin Nunnery - 1.jpeg|Tuhatkätinen Avalokiteshvara kiinalaisessa temppelissä. Tiedosto:Privy Seal of King Rama VIII (Ananda Mahidol).svg|Thaimaan kuninkaan Rama VIII:n käyttämä sinetti, jossa kuvattuna Avalokiteshvara. Tiedosto:Avalokitesvara Bodhisattva Siddham Script.jpeg|Kuusikätinen Avalokiteshvara Singaporessa. Tiedosto:Pelling Sky Walk 2.jpg|Avalokiteshvaran patsas Pellingin kaupungissa Sikkimissä. == Lähteet == == Aiheesta muualla == Luokka:Buddhalainen usko ja oppi Luokka:Mahajana
Goleniówin piirikunta

Goleniówin piirikunta () on Puolan piirikunta Länsi-Pommerin voivodikunnassa. Sen väkiluku oli vuoden 2019 lopussa 82 421\. Piirikunta jakautuu kuuteen maalaiskuntaan, jotka ovat Goleniów, Maszewo, Nowogard, Osina, Przybiernów sekä Stepnica. Piirikunnan hallinnollinen keskus on Goleniówin kaupunki. Goleniówin piirikunnan pinta-alasta arviolta 37,1 prosenttia oli metsän peitossa vuonna 2018. Goleniówin piirikunnan työttömyysaste oli vuoden 2018 lopussa 5,2 prosenttia. Vuoden 2019 lopussa Goleniówin piirikunnassa oli 82 421 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 81 722 ja sen ennakoidaan vuoteen 2050 mennessä pienenevän 80 453 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18,6 prosenttia, työikäisten 61,3 prosenttia ja eläkeikäisten 20,2 prosenttia väestön keski-iän ollessa 40,9 vuotta. Elävänä syntyi vuonna 2019 yhteensä 757 lasta. == Lähteet == Luokka:Länsi-Pommerin piirikunnat
Hamish MacInnes

Hamish MacInnes (7. heinäkuuta 1930 - 22\. marraskuuta 2020) oli skotlantilainen vuorikiipeilijä, kirjailija ja elokuvatuotannon avustaja. MacInnes syntyi Gatehouse of Fleetissä Skotlannissa. Hän aloitti vuorikiipeilyn jo nuorena ja kiipesi Matterhornin huipulle 16-vuotiaana. 1940-luvun lopulla hän suunnitteli uuden kokometallisen vuorikiipeilyhakun, jonka tuotanto tosin alkoi vasta 1960-luvulla. 1950-luvulla hän osallistui useaan Mount Everestille nousevaan retkikuntaan ja tapasi myös Edmund Hillaryn, josta myöhemmin tuli ensimmäinen kyseisen vuoren huipun saavuttanut. 1970- ja 1980-luvulla MacInnes toimi avustajana muun muassa elokuvien The Eiger Station ja Linnake tuotannossa. Vuonna 1975 organisoitiin ensimmäinen kokonaan brittiläinen retkikunta Mount Everestille nousemaan, ja MacInnes toimi sen varajohtajana. Hän oli vähällä saada surmansa lumivyöryssä retken aikana. Viimeisinä vuosinaan MacInnes alkoi kärsiä akuutin virtsatiesairauden aiheuttamista harhoista ja joutui joksikin aikaa psykiatriseen sairaalaan. Hänen viimeisistä vaiheistaan julkaistiin vuonna 2018 elokuva Final Ascent. MacInnes kuoli 90-vuotiaana 22. marraskuuta 2020. == Henkilökohtainen elämä == Näyttelijä Michael Palin oli eräs MacInnesin läheisistä ystävistä. MacInnes ja Palin tapasivat ensimmäisen kerran elokuvan Monty Pythonin hullu maailma kuvauksissa. == Lähteet == Luokka:Skotlantilaiset kirjailijat Luokka:Brittiläiset vuorikiipeilijät Luokka:Vuonna 1930 syntyneet Luokka:Vuonna 2020 kuolleet
Yumurtalık

Yumurtalık on piirikunta Adanan maakunnassa, Turkissa. Vuonna 2019 piirikunnan väkiluku oli 18 026.https://www.citypopulation.de/en/turkey/adana/ Piirikunta sijaitsee noin 40 kilometrin päässä Adanan kaupungista. Monilla Adanan asukkailla on Yumurtalıkissa kesäasuntoja. == Lähteet == == Aiheesta muualla == *Piirikunnan kotisivut Luokka:Adanan maakunnan piirikunnat
Ritva Hellsten

Ritva Hellsten (s. 1951 KotkaVille Vanhala, Seura: Kirjailija Ritva Hellsten jännitti romaanin julkaisua Seura.fi 26.6.2022) on suomalainen kirjailija, runoilija, kirjallisuuden kääntäjä, kieltenopettaja ja kirjallisuuskriitikko.Aviador.fi: Ritva Hellsten Aviador, Hänen esikoisteoksensa on vuonna 2014 ilmestynyt Orvot. Toisessa romaanissaan Lea (2018) hän käsittelee suhdettaan kuolemansairaaseen äitiinsä. Hänen kolmas romaani Raija (2020) kertoo hänen kirjailijasisarensa Raija Siekkisen elämästä. Raija oli vuoden 2020 Finlandia-palkintoehdokkaana.Mirjam Tahkokorpi, Kirsi Lönnblad, Mystiikan verhoama suomalaiskirjailija kuoli tupakasta syttyneessä tulipalossa 16 vuotta sitten Yle.fi, uutiset 24.11.2020 ==Teokset== * * * * ==Lähteet== Luokka:Suomalaiset kirjailijat Luokka:Suomentajat Luokka:Suomalaiset opettajat Luokka:Suomalaiset kirjallisuuskriitikot Luokka:Vuonna 1951 syntyneet Luokka:Elävät henkilöt
Anne Vuori-Kemilä

Anne Vuori-Kemilä (s. 1958Karisto: Vuori-Kemilä, Anne ) on suomalainen kirjailija ja entinen mielenterveysalan ammattilainen, jonka esikoisteosTaivas ilman reunoja.Karisto: Taivas ilman reunoja ilmestyi vuonna 2018. Hänen toinen teoksensa Mustaa jäätä oli vuoden 2020 Finlandia- palkintoehdokkaana.Nämä teokset ovat ehdolla kaunokirjallisuuden Finlandia- palkinnon saajaksi – Hämeenkyröläinen Anni Kytömäki on jo toista kertaa ehdolla Kolmas, tosipohjainen romaani Maahan viilletty raja ilmestyi 2023. ==Lähteet== Luokka:Suomalaiset kirjailijat Luokka:Vuonna 1958 syntyneet Luokka:Elävät henkilöt
Thangka

Thangka (tiibetiksi ཐང་ཀ་, nepaliksi पौभा, paubha) on tiibetiläinen kankaalle maalattava uskonnollinen maalaus, joita käytetään paljon meditaatioissa. Sana thangka tarkoittaa kutakuinkin "tallennettua viestiä". Buddhalaiset opettajat ja munkit käärivät thangkoja yleensä rullalle, jotta niitä olisi helpompi kuljettaa mukana. Maalauksia käytetään buddhalaisuuden opettamiseen Tiibetissä, jossa väestö on perinteisesti elänyt paimentolaiselämää. Maalaustekniikka opetetaan mestari–kisälli-periaatteella. Tiibetin lisäksi thangka-maalaukset ovat tyypillisiä myös Nepalissa, jossa maalauksista käytetään nimeä paubha. Kuva-aiheita ovat buddhalaisuuden lisäksi muun muassa hindulaiset jumalat. Ensimmäiset maalaukset ovat peräisin 1000-luvulta. Maalauksen pohja on yleensä puuvillaa tai silkkiä. Maalit valmistetaan perinteisesti kristalleista, korallista ja koristekivistä. Eri väreillä viestitään eri asioita: esimerkiksi valkoisella rauhallisuutta ja vihreällä aktiivisuutta. Thangkan kulmat voidaan tehdä nahasta ja ylä- ja alaosiin kiinnitetään usein puinen tai metallinen tanko käärimisen helpottamiseksi. == Galleria == Tiedosto:The Qianlong Emperor in Buddhist Dress.jpg|Keisari Qianlong pukeutuneena buddhalaiseen kaapuun vuodelta 1758. Tiedosto:God of Fire, Agni, of the Medicine Buddha Mandala - Google Art Project (cropped).jpg|Hindulaisuuden tulen jumala Agnia esittävä thangka 1400-luvulta. Tiedosto:Painting Thangka Lhasa Tibet Luca Galuzzi 2006.jpg|Thangkan maalausta Lhasassa. Tiedosto:Padma Sambhava FS-7619 10.jpg|Tiibetiläinen Guru Rinpochea esittävä thangka 1800-luvun lopulta Tiedosto:A thangka (religious painting), School of Traditional Arts, Thimphu.jpg|Avalokiteshvaraa esittävä bhutanilainen thangka. == Lähteet == Luokka:Tiibetin kulttuuri Luokka:Buddhalainen taide Luokka:Tekstiilit
Geely Xingyue

Geely Xingyue on Geelyn vuodesta 2019 lähtien valmistama crossover-tyyppinen automalli. Kiinan ulkopuolisilla markkina-alueilla mallia myydään nimellä Geely Tugella. Xingyue esiteltiin keväällä 2019. Malli perustuu samalle CMA- pohjalevylle kuin esimerkiksi Volvo XC40. Moottoreina ovat niin ikään Volvolta peräisin olevat kolmesylinterinen 1,5-litrainen ja nelisylinterinen 2,0-litrainen bensiinimoottori. Pienemmän moottorin yhteydessä voimansiirtona on seitsemänportainen kaksoiskytkinvaihteisto, suuremmassa kahdeksanportainen automaattivaihteisto. 2,0-litrainen on saatavana myös nelivetoisena. == Lähteet == == Aiheesta muualla == Xingyue Luokka:J-segmentin autot Luokka:2010-luvun autot Luokka:2020-luvun autot
Arcotin luterilainen kirkko

Arcotin luterilainen kirkko on luterilainen kirkkokunta Intiassa. Sillä on noin 40 000 jäsentä. Se on Luterilaisen maailmanliiton jäsen. == Lähteet == Luokka:Evankelis-luterilaiset kirkot Luokka:Luterilaisuus Intiassa
Soni Sori

Soni Sori on intialainen adivasi-aktivisti ja Aam Aadmi Partya (AAP) edustava poliitikko. Hän työskenteli opettajana Chhattisgarhissa vuonna 2011, jolloin hänet pidätettiin väitetystä maolaisten naxaliittikapinallisten avustamisesta. Hänen aviomiehensä Anil Futani pidätettiin vuotta aikaisemmin, kun naxaliitit hyökkäsivät kongressipuolueen paikallisen johtajan Avdesh Gautamin taloon, Sori oli myös epäiltynä tapauksessa, mutta häntä ei pidätetty tuolloin. Vankeutensa aikana Sori koki seksuaalista häirintää ja -kidutusta. Hän kirjoitti kirjeen delhiläiselle ihmisoikeusaktivistille saamastaan kohtelusta, jonka seurauksena kirje julkaistiin ja Intian korkein oikeus selvitti, että seksuaalista kidutusta oli tapahtunut. Hänen aviomiehensä vapautui vuonna 2013 halvaantuneena lantiosta alaspäin, mahdollisen kidutuksen seurauksena, ja kuoli kuukautta myöhemmin. Sori vapautettiin vuonna 2014 takuita vastaan, jolloin hän liittyi AAP:n jäseneksi. Omien sanojensa mukaan hän liittyi AAP:n jäseneksi, kun Prashant Bhushan tarjosi hänelle tilaisuuden osallistua parlamenttivaaleihin Bastarin vaalipiiristä puolueen edustajana. Hän kertoi India Today -lehdelle halunneensa taistella niiden syyttömien puolesta, jotka Raman Singhin osavaltiohallitus pidätti. Sori hävisi vuoden 2014 parlamenttivaaleissa, mutta hän jatkoi julkista toimintaansa osallistumalla useisiin Bastarin adivasimielenosoituksiin. Marraskuussa 2014 hän johti kolmepäiväistä mielenosoitusta, jonka ansiosta poliisin pidättämä adivasinainen vapautettiin. Nainen pidätettiin sen jälkeen, kun poliisi arvioi hänen miehensä olleen naxaliitti. Tammikuussa 2015 hänen johtamansa aktivistijoukko onnistui saamaan Dantewadan piirikunnan hallinnon maksamaan korvauksia ja selvittämään tapausta, jossa turvallisuusjoukot olivat ampuneet adivasi Bhima Nupon. Vuonna 2016 hänen kimppuunsa hyökättiin ja hänen kasvoilleen heitettiin nestettä, joka sai hänen kasvonsa turpoamaan. Omien sanojensa mukaan häntä uhkaa sekä Chattisgarhin poliisi että maolaiskapinalliset, jotka pelkäävät Sorin rauhallisten mielenosoitusten tekevän heidän kapinansa tarpeettomaksi. Jäsenyys poliittisessa puolueessa on hänen mukaansa tuonut hänelle jonkin verran suojaa poliisilta. == Lähteet == == Aiheesta muualla == Luokka:Intialaiset ihmisoikeusaktivistit Luokka:Intialaiset poliitikot Luokka:Intialaiset opettajat Luokka:Syntymävuosi puuttuu Luokka:Elävät henkilöt
OpenWebRX

OpenWebRX on alun perin unkarilainen verkko- ohjelmistoradiovastaanotinjärjestelmä. Se mahdollistaa kaikkein kuunneltavien radiovastaanottimien käytön internetissä. Suomessa 2020 mennessä on 12 OpenWebRX-vastaanottoasemaa. Vuonna 2020 Suomen DX-Liitto rahoitti kuutta OpenWebRX-radiovastaanottoasemaa. OpenWebRX sijainti maa alue piiri ylläpitäjä http://pallas-kiwi.ddns.net:8073 Enontekiö Suomi Lappi Suomen 9. Suomen DX- Liitto http://sm2byc.ddns.net:8074 Haaparanta Ruotsi Norrbotten Ruotsin 2. Lahti, Mauritz, SM2BYC http://msk.swl.su:8073 Himki Venäjä Moskovan alue Venäjän 3. http://sdxlkiwi1oh2bua.fi Iitti Suomi Kymenlaakso Suomen 5. Suomen DX-Liitto http://sdr.vy.fi:80 Kaustinen Suomi Keski-Pohjanmaa Suomen 6. Karvonen, Kari, OH1KK http://kiwisdr.oh6ai.fi:8073 Kokkola Suomi Keski- Pohjanmaa Suomen 6. Strang, Janne, OH6LSL http://sdxlkiwi6.ddns.net:8073 Kotka Suomi Kymenlaakso Suomen 5. Suomen DX-Liitto http://oh5liz.proxy.kiwisdr.com:8073 Kouvola Suomi Kymenlaakso Suomen 5. Valkealan Tieteellinen Tutkimusseura, OH5LIZ http://oh5ae.dyndns.org:8073 Kouvola-Elimäki Suomi Kymenlaakso Suomen 5. Elimäen Radioamatöörikerho, OH5AE http://kiwi-kuo.aprs.fi:8073/ Kuopio Suomi Pohjois-Savo Suomen 7. Hannikainen, Heikki, OH7LZB http://psokiwi.net:8073 Loviisa-Kuninkaankylä Suomi Uusimaa Suomen 2. Yksityinen http://oh6hps.ddns.net:8073 Muurame Suomi Keski-Suomi Suomen 6. Laulumaa, Vesa, OH6HPS http://r3tio.proxy.kiwisdr.com:8073 Nižnij Novgorod Venäjä Nižnij Novgorodin alue Venäjän http://oh1rj.proxy.kiwisdr.com:8073 Parainen Suomi Varsinais-Suomi Suomen 1. Suomen DX-Liitto http://kiwi-vih.aprs.fi:8073 Vihti Suomi Uusimaa Suomen 2. Hannikainen, Heikki, OH7LZB http://sdxlkiwi7.proxy.kiwisdr.com:8073 Virrat Suomi Pirkanmaa Suomen 3. Suomen DX-Liitto http://sdrkla.tplinkdns.com:8073 Kokkola Suomi Keski-Pohjanmaa Suomen 6. https://rx.oh6ah.fi Seinäjoki Suomi Etelä-Pohjanmaa Suomen 6. Seinäjoen Seudun Radioamatöörit Ry, OH6AH https://rx.oh6ac.net Lapua Suomi Etelä-Pohjanmaa Suomen 6. Lapuan Radiokerho Ry, OHAC ==Lähteet== Luokka:Radiotoiminta Luokka:Radioamatööritoiminta Luokka:Suomen DX-Liitto
Voúlgari

Voúlgari () voi viitata seuraaviin paikkoihin Kreikassa: * Voúlgari, saari Kykladien saariryhmässä lähellä Kérosta * Voúlgarin metroasema, Thessalonikin metron asema
2A36 Giatsint-B

2A36 Giatsint-B (, ”hyasintti”) on neuvostoliittolainen/venäläinen vedettävä 152 mm:n kenttätykki. Tykki tuli palvelukseen vuonna 1975, kun Neuvostoliitto uudisti kenttätykistöään. Tykistä suunniteltiin kaksi versiota. Toinen on tela-alustainen itseliikkuva 2A37 eli myöhemmin 2S5 Giatsint-S ja toinen vedettävä 2A36. Jälkimmäinen sai kutsumanimekseen Giasint-B (Гиацинт-Б) eli suomeksi hyasintti. Tykki on käytössä Venäjällä, eräissä IVY-maissa, Suomessa ja Irakissa. Suomalaisen 2A36-tykin kotimainen nimi on 152 K 89. Myös Libanonin armeija on käyttänyt tykkiä. Niitä laivattiin tiettävästi Irakista Libanoniin joitakin kappaleita ennen Libanonin sisällissodan päättymistä. ==Lähteet== == Aiheesta muualla == Luokka:Kenttätykit
Kalpa (ajanjakso)

Kalpa on hindulainen pitkä aikayksikkö. Tirukkanda Pantshangan, Etelä-Intian tamilinkielisen kalenterin mukaan yksi kalpa on yhtä kuin Brahmān päivä, joka on yhtä kuin 1000 Mahā Yugaa. Kalpan eli Bhrahmān päivän pituus on 4 320 000 000 aurinkovuottamme. Brahmān päivän lisäksi on myös Brahmān yö ja Brahmān päivä ja yö yhteensä on 8 640 000 000 aurinkovuottamme. 360 Brahmān vuorokautta on Brahmān vuosi eli 3 110 400 000 000 aurinkovuottamme. 100 tällaista vuotta muodostaan Brahmān iän eli Mahā Kalpan, joka kestää 311 040 000 000 000 aurinkovuottamme. Luokka:Ajan yksiköt Luokka:Hindulainen usko ja oppi
Asha Parekh

Asha Parekh (s. 2. lokakuuta 1942 Bombay, Brittiläinen Intia) on intialainen elokuvanäyttelijä. Hänet tunnetaan parhaiten työstään hindinkielisessä elokuvateollisuudessa. Parekh sai parhaan naispääosan Filmfare Awards -palkinnon elokuvasta Kati Patang vuonna 1972 ja elämäntyöpalkinnon vuonna 2002. Intian valtio myönsi hänelle Padma Shri -palkinnon vuonna 1992. == Valikoitu filmografia == * Dil Deke Dekho (1959) * Jab Pyar Kisise Hota Hai (1961) * Ziddi (1964) * Do Badan (1966) * Love In Tokyo (1966) * Teesri Manzil (1966) * Upkar (1967) * Kati Patang (1971) * Caravan (1971) * Main Tulsi Tere Aangan Ki (1978) == Lähteet == == Aiheesta muualla == * Luokka:Intialaiset näyttelijät Luokka:Vuonna 1942 syntyneet Luokka:Elävät henkilöt
Geely Xingrui

Geely Xingrui on Geelyn vuodesta 2020 lähtien valmistama ylemmän keskiluokan automalli. Malli esiteltiin Shanghain autonäyttelyssä syyskuussa 2020. Se perustuu samalle CMA-pohjalevylle kuin esimerkiksi Volvo XC40. Moottorina on turboahdettu 2,0-litrainen bensiinimoottori ja voimansiirtona seitsemänportainen kaksoiskytkinvaihteisto. == Lähteet == == Aiheesta muualla == Xingrui Luokka:D-segmentin autot Luokka:2020-luvun autot
Voitee

Voitee (tiibetiksi བོད་ཇ་, bod ja), tai Tiibetin tee, on Intian niemimaalla juotava tee. Perinteisestä teestä poiketen voitee on suolaista. Juoma on keskeinen osa etenkin tiibetiläistä ruokakulttuuria. Sitä on juotu Tiibetissä joidenkin arvioiden mukaan 900-luvulta alkaen. Teetä valmistetaan kirnuamalla jakin maidosta tehtyä voita ja suolaa yhdessä teen kanssa. Tämän jälkeen tee lämmitetään uudelleen teekannussa, mutta ei kuitenkaan kiehuvaksi.. Voiteetä juodaan Tiibetin kylmässä ja tuulisessa ilmastossa myös pakon edestä: voin ansiosta teessä on paljon kaloreita, jotka auttavat perinteisesti paimentolaiselämää viettäviä tiibetiläisiä pysymään lämpimänä. Lisäksi voiteen juominen rasvaa huulet. == Galleria == Tiedosto:Monk churning butter tea.JPG|Munkki kirnuamassa voiteetä Tiedosto:Butter tea churns, Sera, Tibet.JPG|Tiibetiläisiä voikirnuja Tiedosto:Tibetan butter tea at teahouse.jpg|Voiteetä lhasalaisessa kahvilassa == Lähteet == Luokka:Maustetut teet Luokka:Tiibetiläinen keittiö
Sven Wunder

Sven Wunder (s. 1963, Saksa) on tanskalainen taloustieteen ja metsätieteen kaksoistohtori, joka työskentelee Euroopan metsäinstituutin Barcelonan toimipisteessä johtavana tutkijana ekosysteemipalvelujen taloudellista arvoa koskevissa kysymyksissä. Wunder on suorittanut maisteritutkinnon taloustieteistä (M.A., 1988) ja valmistunut sittemmin saman alan tohtoriksi Kööpenhaminan yliopistosta (1992) sekä metsätieteen tohtoriksi Tanskan kuninkaallisesta eläinlääketiede- ja maatalousyliopistosta (2001). Hänen englanninkielinen väitöskirjansa (1992) oli otsikoitu Dutch Disease theory and the case of Colombia. Tutkimustyötä hän on urallaan tehnyt Tanskan ja Espanjan ohella myös Brasiliassa, Indonesiassa, Ecuadorissa, Kolombiassa, ja Britanniassa. Wunder on julkaissut yhdessä työtovereittensa kanssa runsaasti tieteellisiä artikkeleita ja useita kirjoja ympäristötalouden alalta. Hänen erikoisalansa on ympäristöpalveluista maksettavat maksut. Hän on käsitellyt tuotannossaan myös aavikoitumista, köyhyyttä, ekoturismia, ei-puisia metsätuotteita, makrotaloutta, kauppaa, tulonjakoa, kehitysapua ja taloushistoriaa. Wunder on kuulunut maailman viitatuimpien tutkijoiden joukkoon useana peräkkäisenä vuonna saaden vuoden 2020 tunnustuksen poikkitieteellisen tutkimuksen alalta (Highly Cited Researchers, 2014-2020; vuonna 2020 luokasta Cross-Field). Koska kansainvälisenä järjestönä toimivan Euroopan metsäinstituutin päätoimipiste sijaitsee Joensuussa, oli luokittelun tehnyt analytiikkayritys pisteyttänyt tieteilijän vuonna 2020 tutkimuslaitoksen päätoimipaikan mukaan Suomen tieteentekijöiden ryhmään. Wunderin saama tunnustus pohjautuu analyytikkayritys Clarivaten ylläpitämään Web of Science -julkaisutietokantaan. Marraskuussa 2020 julkaistuun luetteloon oli valittu yhteensä noin 6 400 tutkijaa, joista 3 900 oli ryhmitelty johonkin 21:stä selvityksessä mukana oleesta tieteenalaryhmästä ja 2 500 oli poikkitieteellisten aihepiirien tutkijoita. Heistä kukin lukeutuu tieteenalaryhmässään viitatuimman prosentin joukkoon kaikista julkaisutietokannassa mukana olevista alan tutkijoista. ==Teoksia== (tässä pieni osa) * Sven Wunder (auth.), Gerhard Gerold, Michael Fremerey, Edi Guhardja (eds.) Land Use, Nature Conservation and the Stability of Rainforest Margins in Southeast Asia. 2004, Springer-Verlag Berlin Heidelberg. ISBN 978-3-662-08237-9. ==Lähteet== == Aiheesta muualla == *Google Scholar: Sven Wunder (scholar.google.com) *Explore our Knowledge: CIFOR publications by Sven Wunder (cifor.org) Luokka:Elävät henkilöt Luokka:Vuonna 1993 syntyneet Luokka:Taloustieteilijät Luokka:Metsätieteet Luokka:Tanskalaiset tieteilijät Luokka:Viitatuimmat tutkijat Clarivaten mukaan